Nevron

Ël nevron a arpresenta l'unità anatòmica e fonsional dël sistema nervos sentral.
A l'é constituì da:
un còrp celular (o soma o pericari o pirenòfor),
d'espansion citoplasmàtiche, ij dendrita, che ëd sòlit a son tanti e curt, dai quaj l'ampulsion nervosa as anviara vers ël còrp celular,
n'àutr prolongament, ël nevrita (o asson o cilindrass), sempe ùnich, longh, andoa as archeuj l'ampulsion nervosa ch'a riva dal còrp celular për anviaresse vers la periferìa.
Ant ël parlé comun, ël còrp celular a l'é ëdcò dit célula nervosa e ël nevrita fibra nervosa.

Ij nevron a son an conession antra 'd lor për mojen dle sinapsi, a livel dle quaj a j'ancàpita la trasmission dl'ampulsion nervosa, për mojen ëd néuro-trasmetidor (o mediator chìmich), liberà a la ponta ëd l'element pre-sinàptich an në spassi motobin cit, filura sinàptica, për tramudesse a la membran-a dl'element pòst-sinàptich, an cissandlo (sinapsi cissòire) o inibendlo (sinapsi inibitòire).

Categorìa:Notomìa